**PREHĽAD O REVIDOVANÍ A DOPLNKOCH**

|  |  |
| --- | --- |
| **Dátum:** | **Predmet revidovania, doplnku:** |
| 23.9.2022 | Stupeň vzdelania, ktorý sa dosiahne absolvovaním Školského vzdelávacieho programu, Doplnok č.1 |
| 23.9.2022 | Dĺžka dochádzky a formy výchovy a vzdelávania , Doplnok č.2 |
| 23.9.2022 | Dĺžka dochádzky a formy výchovy a vzdelávania, Doplnok č.3 |
| 23.9.2022 | Dĺžka dochádzky a formy výchovy a vzdelávania, Doplnok č.4 |
| 23.9.2022 | Dĺžka dochádzky a formy výchovy a vzdelávania, Doplnok č.5 |

(poznámka*: revidovanie a doplnky ŠkVP sú vydané na základe: Dodatok č. 2 ktorým sa mení a zosúlaďuje so znením školského zákona ŠTÁTNY VZDELÁVACÍ PROGRAM PRE PREDPRIMÁRNE VZDELÁVANIE V MATERSKÝCH ŠKOLÁCH schválený Ministerstvom školstva, vedy, výskumu a športu Slovenskej republiky pod číslom 2016-17780/27322:1-10A0 s platnosťou od 1. septembra 2016, SCHVÁLILO Ministerstvo školstva, vedy, výskumu a športu Slovenskej republiky dňa 30. 8. 2022 pod číslom 2022/10933:4-A2140 ako súčasť Štátneho vzdelávacieho programu pre predprimárne vzdelávanie v materských školách s účinnosťou od 1. septembra 2022.)*

**Doplnok č.1:** **Stupeň vzdelania, ktorý sa dosiahne absolvovaním Školského vzdelávacieho programu.** : „Tento doklad vydá riaditeľ materskej školy len dieťaťu, ktoré absolvovalo posledný rok vzdelávacieho programu odboru vzdelávania v materskej škole.“

**Doplnok č.2: Dĺžka dochádzky a formy výchovy a vzdelávania:** Povinné predprimárne vzdelávanie trvá jeden školský rok. Ak dieťa po dovŕšení šiesteho roku veku nedosiahne školskú spôsobilosť, bude pokračovať v plnení povinného predprimárneho vzdelávania ešte jeden školský rok za podmienok ustanovených v zákone.“

**Doplnok č.3: Dĺžka dochádzky a formy výchovy a vzdelávania:** Výchova a vzdelávanie, poldenná aj celodenná, sa v materskej škole uskutočňuje dennou formou. Denná forma výchovy a vzdelávania sa môže uskutočňovať aj ako dištančná:

 a) v celom rozsahu vzdelávania zabezpečovaného materskou školou pre deti, ak sa vyhlási výnimočný stav, núdzový stav alebo mimoriadna situácia;

b) v rozsahu podľa rozhodnutia riaditeľa školy, ministra školstva alebo inej oprávnenej osoby v čase mimoriadnej situácie, núdzového stavu alebo výnimočného stavu pre všetky deti;

c) v rozsahu podľa rozhodnutia riaditeľa materskej školy pre deti, pre ktoré je predprimárne vzdelávanie povinné, ak kvôli zdravotnému stavu alebo z iných závažných dôvodov (napr.: rodinné dôvody, ohrozovanie bezpečnosti a zdravia iných detí, ktoré sú účastníkmi výchovy a vzdelávania), nemôžu plniť povinné predprimárne vzdelávanie formou pravidelného denného dochádzania, najdlhšie počas troch po sebe idúcich mesiacov;

d) v rozsahu nevyhnutne potrebnom, najviac však jeden mesiac, z dôvodov podľa § 150a ods. 2 školského zákona.

Povinné predprimárne vzdelávanie dieťa plní formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin. Dieťa so zdravotným znevýhodnením môže plniť povinné predprimárne vzdelávanie v rozsahu menej ako štyri hodiny denne za podmienok ustanovených zákonom

Výchova a vzdelávanie sa v materskej škole uskutočňuje prostredníctvom nasledujúcich foriem denných činností:

• hry a činnosti podľa výberu detí,

• zdravotné cvičenie,

• vzdelávacia aktivita,

 • pobyt vonku,

 • činnosti zabezpečujúce životosprávu (osobná hygiena, stravovanie, odpočinok).

**Doplnok č.4: Dĺžka dochádzky a formy výchovy a vzdelávania:** *Osobitosti výchovy a vzdelávania detí so špeciálnymi výchovno-vzdelávacími potrebami v súlade s princípmi inkluzívneho vzdelávania.* Poskytnúť podmienky pre inkluzívne vzdelávanie a zabezpečiť sociálnu inklúziu podľa možností materskej školy.

**Dodatok č.5.: Dĺžka dochádzky a formy výchovy a vzdelávania:** „*Osobitosti výchovy a vzdelávania cudzincov“.* Osobitosťou výchovno-vzdelávacej činnosti je aj osvojovanie si základov slovenského jazyka ako L2, tak, aby deti mali dostatočné a veku primerané komunikačné schopnosti v slovenskom jazyku.